
Szentendre Város Önkormányzat Képviselő-testületének

2024. november 21-i ZÁRT üléséről készült jegyzőkönyvéből

17.
Előterjesztés cserelakások felajánlásáról 

Előadó: Fülöp Zsolt polgármester
Szentendre Város Önkormányzat Képviselő-testületének

197/2024. (XI.21.) Kt. sz. határozata:

Szentendre Város Önkormányzat Képviselő-testületének az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 24/2018. (X.16.) önkormányzati rendelet alapján úgy dönt, hogy
1. Hermann Carolina részére – cserelakásként – bérbe adja a 1245/12/A/51 hrsz-on nyilvántartott, Szentendre, Hamvas Béla utca 6. IV. em. 14. sz. alatti, 1,5 szobás, 41 m2 alapterületű összkomfortos bérlakást határozatlan időre azzal, hogy ezzel egy időben a 8634/3/A/3 hrsz-on nyilvántartott, Szentendre, Károly utca 2. fszt. 3. sz. alatti, 2 szobás, 55 m2 alapterületű, összkomfortos lakásra kötött határozatlan idejű bérleti szerződést közös megegyezéssel megszünteti;
2. felkéri a Polgármestert, hogy a bérleti szerződést Virág Ferencnével a 8634/A/3 hrsz-on nyilvántartott, Szentendre, Károly utca 2. fszt. 3. sz. alatt lévő 2 szobás, 55 m2 alapterületű, összkomfortos lakásra határozatlan időre kösse meg.
Felelős: Polgármester

Határidő: 2025. március 31.

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Lakásgazdálkodási ügyintéző – intézkedésre

4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2024. november 22.
Simor Györgyné
jegyzőkönyvvezető

